**Ո Ր Ո Շ ՈՒ Մ**

**Կատարողական վարույթը կասեցնելու մասին**

15. Հունվարի. 2015թ. ք. Արթիկ

Հարկադիր կատարման ծառայության Շիրակի մարզային բաժնի Արթիկի բաժանմունքի ավագ հարկադիր կատարող, արդարադատության մայոր Էդուարդ Կարախանյանս քննության առնելով 08.10.2014թ–ին վերսկսված թիվ 08/01-2022/14 կատարողական վարույթի նյութերը՝

**Պ Ա Ր Զ Ե Ց Ի**

ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 23.08.2014թ–ին տրված թիվ ԵԿԴ/1069/02/14 կատարողական թերթի հիման վրա անհրաժեշտ պարտապան, Շիրակի մարզի Հառիճ գյուղի 19-րդ փողոցի թիվ 8 տան բնակչուհի Նելլի Մկրտիչի Առաքելյանից / անձնագիր` AK 0378475, տրված` 24.09.2009թ-ին 028-ի կողմից, ծնված` 03.12.1984թ-ին / հօգուտ պահանջատեր` ,,Առէկսիմբանկ Գազպրոմբանկի խումբ,, ՓԲ ընկերության բռնագանձել 16.825.626,50 / տասնվեց միլիոն ութ հարյուր քսանհինգ հազար վեց հարյուր քսանվեց ամբողջ հիսուն / ՀՀ դրամ, որից` վարկի մնացորդ` 9.999.750 / ինը միլիոն ինը հարյուր իննսունինը հազար յոթ հարյուր հիսուն / ՀՀ դրամ, հաշվարկված տոկոսագումար` 2.214.774,30 / երկու միլիոն երկու հարյուր տասնչորս հազար յոթ հարյուր յոթանասունչորս ամբողջ երեսուն / ՀՀ դրամ, վարկի տույժի գումար` 4.404.366,80 / չորս միլիոն չորս հարյուր չորս հազար երեք հարյուր վաթսունվեց ամբողջ ութսուն / ՀՀ դրամ, տոկոսի տույժի գումար` 206.735,40 / երկու հարյուր վեց հազար յոթ հարյուր երեսունհինգ ամբողջ քառասուն / ՀՀ դրամ:

Վարկի մնացորդի` 9.999.750 / ինը միլիոն ինը հարյուր իննսունինը հազար յոթ հարյուր հիսուն / ՀՀ դրամ գումարի վրա հաշվեգրել և պարտապան Նելլի Մկրտիչի Առաքելյանից հօգուտ պահանջատեր` ,,Առէկսիմբանկ Գազպրոմբանկի խումբ,, ՓԲ ընկերության բռնագանձել ՀՀ Քաղաքացիական օրենսգրքի 411 հոդվածով նախատեսված տոկոսագումարը` ըստ համապատասխան ժամանակահատվածների համար ՀՀ Կենտրոնական բանկի սահմանած բանկային տոկոսի հաշվարկային դրույքի` սկսած 11.04.2014թ-ից մինչև պարտավորության փաստացի կատարումը:

Պարտապան Նելլի Մկրտիչի Առաքելյանից հօգուտ պահանջատեր` ,,Առէկսիմբանկ Գազպրոմբանկի խումբ,, ՓԲ ընկերության բռնագանձել 336.512,60 / երեք հարյուր երեսունվեց հազար հինգ հարյուր տասներկու ամբողւ վաթսուն / ՀՀ դրամ` որպես նախապես վճարված պետական տուրքի գումար:

Ղեկավարվելով «ԴԱՀԿ մասին» ՀՀ օրենքի 67 հոդվածի պահանջով` պարտապան Նելլի Մկրտիչի Առաքելյանից անհրաժեշտ է բռնագանձել նաև նվազագույնը 858.107 / ութ հարյուր հիսունութ հազար հարյուր յոթ / ՀՀ դրամ / կախված մինչև պարտավորության փաստացի կատարման օրը հավելագրվող տոկոսագումարների չափից /՝ որպես կատարողական գործողությունների կատարման ծախսերի գումար։

Շիրակի մարզի Հառիճ գյուղի 19-րդ փողոցի թիվ 8 հասցեում իրականացված գույքագրմամբ կիրառվել է արգելանք պարտապանի տնտեսությունում գտնվող` մեկ կոմպլեկտ տեղական արտադրության հյուրասենյակի կահույքի / գնահատման արժեքը` 200.000 դրամ /, մեկ կոմպլեկտ վեց փափուկ աթոռներով ճաշասեղանի / գնահատման արժեքը` 200.000 դրամ /, մեկ կոմպլեկտ հնաոճ փափուկ կահույքի / գնահատման արժեքը` 60.000 դրամ /, ,,SAMSUNG,, տեսակի 51 սմ անկյունագծով էկրանով, LA 32 E 420 E2R մոդելի հեռուստացույցի / գնահատման արժեքը` 50.000 դրամ /, ապակյա հարթակներով հեռուստացույցի տակդիրի / գնահատման արժեքը` 30.000 դրամ /, ,,PIONER,, տեսակի DVD նվագարկիչի / գնահատման արժեքը` 25.000 դրամ /, 3-5 մետր չափերի հատակի գորգի / գնահատման արժեքը` 40.000 դրամ /, լրագրասեղանի / գնահատման արժեքը` 15.000 դրամ /, նախամուտքի կահույքի / գնահատման արժեքը` 70.000 դրամ /, խոհանոցի կահույքի / ներառյալ անկյունակով և սեղանով, գնահատման արժեքը` 200.000 դրամ / և ,,Super General,, տեսակի սառնարանի / գնահատման արժեքը` 150.000 դրամ / նկատմամբ: Արգելադրված գույքի ընդհանուր գնահատման արժեքը կազմում է` 1.040.000 / մեկ միլիոն քառասուն հազար / ՀՀ դրամ:

Անշարժ գույքի կադաստրի պետական կոմիտեի տեղեկատվական կենտրոն ստորաբաժանումում կիրառվել է արգելանք պարտապան Նելլի Մկրտիչի Առաքելյանին համատեղ սեփականության իրավունքով պատկանող, Շիրակի մարզի Հառիճ գյուղի 19-րդ փողոցի թիվ 8 հասցեի բնակելի տան, ինչպես նաև համատեղ սեփականության իրավունքով պատկանող, Շիրակի մարզի Հառիճ գյուղում գտնվող 0130-0070, 0102-0016, 0138-0061 և 0121-0035 ծածկագրերով վարելահողերի և նույն գյուղում գտնվող, 0010-0022 ծածկագրով տնամերձ հողամասի կադաստրային գործառույթների նկատմամբ:

Պարտապանի ունեցած պարտավորության և նրան պատկանող, արգելադրված ամբողջ գույքի շուկայական արժեքների համեմատության արդյունքում ակնհայտ է, որ առկա է օրենքով սահմանված նվազագույն աշխատավարձի հազարապատիկից ավելի չափով անբավարարություն պահանջատիրոջ / պահանջատերերի / հանդեպ պարտավորությունների ամբողջական կատարումն ապահովելու համար։

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով

**Ո Ր Ո Շ Ե Ց Ի**

Կասեցնել 08.10.2014թ–ին վերսկսված թիվ 08/01-2022/14 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին՝ նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան։

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում։

Որոշման պատճենն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումն ստանալու օրվանից տասնօրյա ժամկետում:

Ավագ հարկադիր կատարող` Էդուարդ Կարախանյան